**OBAVIJEST ZA POTROŠAČE**

**Opoziv proizvoda**

**Štapići od želea**

**Jin Jin assorted jelly strip**

Državni inspektorat Republike Hrvatske obavještava potrošače da se opoziva proizvod štapići od želea Jin Jin assorted jelly strip svih LOT brojeva i roka trajanja jer sadrže neodobrene aditive E407 i E410. Predmetni aditivi mogu utjecati na konzistenciju želea gdje se zbog tvrdoće proizvoda ne može isključiti rizik po zdravlje potrošača posebno djece (postoji mogućnost gušenja kod gutanja).

Proizvod nije u skladu s Uredbom (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima i Uredbom (EZ) br. 178/2002 Europskog parlamenta i Vijeća o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane.



**Podaci o proizvodu:**

**Dobavljač:** Crevel Europe GmbH, Erfurt, Njemačka

**Maloprodaja:** Osmi kontinent d.o.o., Dubrovnik

**Obavijest se odnosi isključivo na proizvod sa gore navedenim podacima.**